潘藝桐小學讀德望學校，自13歲開始去咗英國留學，倫敦瑪麗女王大學商業管理系畢業。佢讀緊大學三年班嗰陣已經同朋友開咗間活動策劃公司，但係因為佢對做戲有興趣，大學畢業後去咗上海戲劇學院進修戲劇，2019年曾經喺騰訊嘅網上節目《心動的信號》第二季做嘉賓，因而得到經理人發掘，正式同藝人公司coolstylemanagement簽約，做咗楊穎嘅同門師妹，而家已經結束藝人合約。